която се движи влакът;
 –всяко изолиране или изключване на бордовите системи за контрол (сигнализация) на влака;
 –задействане на устройството за звукова сигнализация;
 –задействане на устройствата за управление на вратите (освобождаване, затваряне), ако са монтирани такива устройства;
 –сигнали от бордовите алармени системи, свързани с безопасната експлоатация на влака, ако са монтирани такива системи;
 –идентификация на кабината, за която се записват данни, подлежащи на проверка.
 Допълнителни технически спецификации за записващото устройство са посочени в ТСОС „Локомотиви и пътнически подвижен състав“.
 4.2.3.6.Експлоатация при влошени условия
 4.2.3.6.1Уведомяване на другите ползватели
 Управителят на инфраструктурата и железопътното предприятие (железопътните предприятия) определят процедура за незабавно взаимно информиране за всяка ситуация, която възпрепятства безопасността, действието и/или работоспособността на железопътната мрежа или подвижния състав.
 4.2.3.6.2Уведомяване на машинистите на влака
 При всички случаи на работа при влошени условия, свързани с областта на отговорност на управителя на инфраструктурата, управителят дава официални инструкции на машинистите за мерките, които трябва да предприемат за безопасното преодоляване на влошените условия.
 4.2.3.6.3Мерки при извънредни ситуации
 Управителят на инфраструктурата, съвместно с всички железопътни предприятия, работещи в неговата инфраструктура, както и с управителите на съседни инфраструктури, ако е уместно, определя, публикува и осигурява подходящи мерки при извънредни ситуации и възлага отговорности въз основа на изискванията за намаляване на отрицателния ефект от работата при влошени условия.
 Изискванията към планирането на мерките и ответната реакция при такива събития трябва да бъдат пропорционални на естеството и потенциалната сериозност на влошените условия.
 Мерките, които включват най-малко планове за възстановяване на железопътната мрежа в нейното „нормално“ състояние, могат да бъдат насочени също към:
 –неизправности в подвижния състав (например такива, които могат да доведат до значителни смущения в движението, процедури за оказване на помощ на аварирали влакове);
 –неизправности в инфраструктурата (например след повреда в електрозахранването или при настъпване на обстоятелства, при които може да се наложи влаковете да бъдат отклонени от предвидения маршрут);
 –крайно тежки метеорологични условия.
 Управителят на инфраструктурата установява и поддържа в актуално състояние координатите за връзка с ключовия персонал на управителя на инфраструктурата и на железопътното предприятие, който може да бъде уведомяван в случай на смущения в обслужването, водещи до влошени условия на работа. Тази информация включва данни за контакт както през работното време, така и извън него.
 Железопътното предприятие предоставя тази информация на управителя на инфраструктурата и го уведомява за всяка промяна в данните за контакт.
 Управителят на инфраструктурата уведомява всички железопътни предприятия за евентуални промени в данните си за контакт.
 4.2.3.7.Управление на аварийна ситуация
 Управителят на инфраструктурата, след съгласуване със:
 –всички железопътни предприятия, работещи в неговата инфраструктура или, когато е уместно, с представителните органи на железопътните предприятия, работещи в неговата инфраструктура,
 –управителите на съседни инфраструктури, когато е уместно,
 –местните власти, представителните органи на аварийните служби (включително службата за противопожарна и аварийна безопасност) на местно или на национално равнище, когато е уместно,
 определя, публикува и осигурява подходящи мерки за справяне с аварийни ситуации и за възстановяване на нормалната експлоатация.
 Обикновено тези мерки обхващат:
 –сблъсквания,
 –пожари във влаковете,
 –евакуиране на влакове,
 –произшествия в тунели,
 –инциденти, свързани с опасни товари,
 –дерайлирания.
 Железопътното предприятие предоставя на управителя на инфраструктурата всякаква специфична информация, свързана